Diari Oficial de la Generalitat Valenciana


Sumari del DOGV 6461, del 16-02-2011 (2011/677)

Notificació de la sentència dictada en les actuacions d'acomiadament i cessaments en general número 827/2010.
-------------------------------------------------------------------------------------------------------------

### Dades del document

Número de DOGV
:   6461

Data del DOGV
:   16-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/677


Organisme emissor
:   Jutjat Social Número 5 d'Oviedo

Tipus de document
:   Edicte

Notificació de la sentència dictada en les actuacions d'acomiadament i cessaments en general número 827/2010. [2011/677]  
Acomiadament/cessaments en general 0000827/2010  
Demandant: Paula Álvarez Álvarez.  
Demandats: E-1 Lubricantes, SL, Compañía Levantina de Grasas y Lubricantes, Compañía Luso Ibérica de Petróleos, SL  
María Nieves Álvarez Morales, secretària judicial del Jutjat Social número 5 d'Oviedo, faig saber:  
Que en el procediment acomiadament/cessaments en general 827/2010 d'aquest Jutjat Social, seguit a instàncies de Paula Alvarez Alvarez contra les empreses E-1 Lubricantes, SL, Compañía Levantina de Grasas y Lubricantes, Compañía Luso Ibérica de Petróleos, SL i Fogasa sobre acomiadament, s'ha dictat la resolució següent, la part dispositiva de la qual s'hi adjunta:  
«Dispositiva  
Estime la demanda interposada per Paula Álvarez Álvarez contra les empreses E-1 Lubricantes, SL, Compañía Levantina de Grasas y Lubricantes, Compañía Luso Ibérica de Petróleos, SL i el Fons de Garantia Salarial, declare la improcedència de l'acomiadament de l'actora, condemne conjuntament i solidàriament E-1 Lubricantes, SL, Compañía Levantina de Grasas y Lubricantes i Compañía Luso Ibérica de Petróleos, SL que, a elecció seua, dins el termini de cinc dies des de la notificació d'aquesta resolució, opten mitjançant escrit o compareixença davant la secretària d'aquest Jutjat Social entre la readmissió de la treballadora en les mateixes condicions que regien abans de produir-se l'acomiadament o abonar a l'actora la indemnització de dos mil dos-cents huitanta-un euros amb noranta-nou cèntims (2.281,99 euros) i condemne al pagament dels salaris de tramitació des de la data d'acomiadament, 14 de setembre de 2010, fins a la data de notificació de la sentència o fins que haguera trobat una nova feina, si aquesta ocupació fóra anterior a la sentència i l'empresari provara el que ha percebut, a raó de 19,63 euros/dia.  
Declare el Fons de Garantia Salarial responsable subsidiari dins els límits legalment establits.  
Notifiqueu aquesta sentència a les parts, amb l'advertiment que no és ferma perquè s'hi pot interposar un recurs de suplicació davant la Sala Social del Tribunal Superior de Justícia del Principat d'Astúries, havent d'anunciar, si pertoca, davant aquest Jutjat el propòsit d'entaular-lo dins el termini de cinc dies següents a la notificació d'aquella o per simple manifestació en el moment en què se li notifique. Feu saber igualment el recurrent que no siga treballador o beneficiari del Règim Públic de Seguretat Social, o causahavent seu, o no tinga reconegut el benefici de justícia gratuïta, que haurà de dipositar la quantitat de 150,00 € en el compte obert a l'entitat Banesto, a nom d'aquest Jutjat, i acreditar mitjançant la presentació del justificant d'ingrés, en el període comprés fins a la formalització del recurs, així com, en el cas d'haver estat condemnat en sentència al pagament d'alguna quantitat, consignar en el compte de dipòsits i consignacions, obert a l'entitat Banesto amb domicili al carrer San Cruz d'Oviedo, a nom d'aquest Jutjat, la quantitat objecte de la condemna, o formalitzar un aval bancari amb l'esmentada quantitat en el qual conste la responsabilitat solidària de l'avalista, i incorporar-los a aquest Jutjat amb l'anunci de recurs. En tot cas, el recurrent haurà de designar un lletrat per a la tramitació del recurs, en el moment d'anunciar-lo.  
Així mateix, feu saber el recurrent que tinguera obligació de constituir dipòsit per a recórrer, que l'ingrés d'aquest en el compte de consignacions judicials obert a nom d'aquest Jutjat s'efectuarà separadament amb indicació de la paraula "recurs" i el codi 32 seguit del número de procediment.  
Una vegada transcorregut aquest termini sense que qualsevol de les parts manifeste el seu propòsit de presentar el recurs, la sentència serà ferma, sense necessitat de cap declaració judicial, i es procedirà a l'arxivament de les actuacions.  
Aquesta és la meua sentència, de la qual s'afegirà testimoniança a les actuacions, que pronuncie, mane i firme».  
La sentència anterior va ser llegida i publicada per la magistrada-jutgessa que la va dictar , a la sala d'audiència d'aquest Jutjat. En done fe.  
I perquè valga de notificació de forma legal a E-1 Lubricantes, SL, en parador ignorat, expedisc aquesta sentència per a la seua inserció en el Diari Oficial de la Comunitat Valenciana.  
Oviedo, 11 de gener de 2011.- La secretària judicial: María Nieves Álvarez Morales.